

VLADA REPUBLIKE HRVATSKE

Zagreb, 19. rujna 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo za demografiju, obitelj, mlade i socijalnu politiku |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o prihvaćanju Nacrta javnog poziva za imenovanje pravobranitelja/ice za ravnopravnost spolova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

Na temelju članka 31. stavaka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_ 2019. godine donijela

**Z A K L J U Č A K**

1. Prihvaća se Nacrt javnog poziva za imenovanje pravobranitelja/ice za ravnopravnost spolova, u tekstu koji je sastavni dio ovog Zaključka.
2. Zadužuje se Ministarstvo za demografiju, obitelj, mlade i socijalnu politiku, da u ime Vlade Republike Hrvatske objavi Javni poziv iz točke 1. ovog Zaključka u Narodnim novinama i na web stranici Ministarstva za demografiju, obitelj, mlade i socijalnu politiku, prikupi prijave kandidata/kinja i dostavi ih Vladi Republike Hrvatske radi predlaganja Hrvatskome saboru imenovanja pravobranitelja/ice za ravnopravnost spolova.

KLASA:

URBROJ:

Zagreb, \_\_\_\_\_\_\_\_\_\_\_\_\_\_ 2019.

PREDSJEDNIK

mr. sc. Andrej Plenković

**OBRAZLOŽENJE**

Člankom 20. Zakona o ravnopravnosti spolova (Narodne novine, broj 82/08), propisano je da pravobranitelja/icu za ravnopravnost spolova imenuje i razrješava Hrvatski sabor na prijedlog Vlade Republike Hrvatske.

Pravobranitelj/ica dužnosnik je Republike Hrvatske i imenuju se na vrijeme od osam godina te može biti ponovno imenovan.

Za pravobranitelja/icu može biti imenovan hrvatski državljanin/ka koji ima završen diplomski sveučilišni studij i koji/a je osobnim zalaganjem poznat/a javnosti u području zaštite ljudskih prava.

Dana 28. listopada 2011. godine Hrvatski sabor je donio Odluku, Klasa: 080-02/11-01/08 kojom je Višnja Ljubičić imenovana pravobraniteljicom za ravnopravnost spolova.

Obzirom ubrzo ističe 8 godina od imenovanja pravobraniteljice za ravnopravnost spolova, potrebno je objaviti Javni poziv za imenovanje pravobranitelja/ice za ravnopravnost spolova.

U tom smislu, zadužuje se Ministarstvo za demografiju, obitelj, mlade i socijalnu politiku, da u ime Vlade Republike Hrvatske objavi navedeni Javni poziv u Narodnim novinama i na web stranici Ministarstva za demografiju, obitelj, mlade i socijalnu politiku, prikupi prijave kandidata/kinja i dostavi ih Vladi Republike Hrvatske radi predlaganja Hrvatskome saboru imenovanja pravobranitelja/ice za ravnopravnost spolova.

Objava javnog poziva neće iziskivati dodatna financijska sredstva u Državnom proračunu Republike Hrvatske.